Braziliyaning Rio-de-Janeyro shahriga Olimpiya o‘yinlari vaqtida milliondn ortiq sayyoh tashrif buyurgan. Bu haqda, shahar hokimi Eduardu Paes ma’lum qilgan. "Olimpiada musobaqalari vaqtida Rio-de-Janeyro 1,17 mln sayyohni qabul qildi", - degan shahar hokimiyati rahbari. Paesning so‘zlariga ko‘ra, 410 ming kishi xorijiy mamlakatlardan tashrif buyurgan, qolganlari Braziliyaning boshqa mintaqalaridan kelishgan. Xorijlik sayyohlarning 17 foizini AQSh fuqarolari tashkil etgan. Argentina (12 foiz) va Germaniyadan (7 foiz) kelgan sayyohlar soni ham ko‘pchilik ekani aytilmoqda. Ular, o‘rtacha Rio-de-Janeyroda kuniga 424 dollardan sarflashgan. Shahardagi mehmonxonalar 94 foizga to‘lgan. Uning so‘zlariga ko‘ra, shahar fuqarolari Braziliyada Olimpiada o‘tkazish qarorini tanqid qilganlarni "sukut saqlashga" majbur qilgan.